《送左大来先生葬》
清代·季开生

重关不禁旅魂过，梦里看君渡塞河。白日总悲生事少，黄泉翻羡故人多。

荒台啼鸟围松柏，废苑寒云锁薜萝。未遂首丘须浅葬，好留枯骨待恩波。

作者简介：（1627—1659）清江南泰兴人，字天中，号冠月。顺治六年进士，官给事中，以直言著称。顺治十二年，以谏买扬州女子，几遭极刑，戍尚阳堡。在戍所被光棍殴死，官司不问。工画，自幼喜摹仿宋元名迹。亦工诗，有《戆臣诗稿》。